Produse și servicii furnizate în 2010 (2009)

Aspecte principale în ceea ce privește implementarea programului de activitate pentru 2010: Analiză și raportare cu privire la politici Cel de al patrulea raport referitor la politici, intitulat A bridge to the future („O punte către viitor”) a trecut în revistă progresele înregistrate în cadrul Procesului Copenhaga în perioada 2002-2010 și a fost discutat în cadrul unei conferințe ministeriale în luna decembrie. Acest raport a sprijinit, de asemenea, elaborarea Comunicatului de la Bruges, în care se definesc prioritățile și rezultatele-țintă pentru cooperarea europeană în domeniul educației și formării profesionale (EFP) până la nivelul anului 2020. Rapoartele naționale întocmite în cadrul ReferNet cu privire la politici au trecut în revistă progresul înregistrat la nivel național și au fost utilizate în elaborarea raportului Cedefop cu privire la politici Într-o serie de ateliere, au fost discutate rezultatele cercetărilor cu privire la mecanismele de partajare a costurilor în finanțarea EFP, punându-se astfel bazele unei analize comparative privind cele mai eficace și mai eficiente mecanisme Sprijinirea dezvoltării instrumentelor și a principiilor utilizate în Europa în domeniul EFP și al învățării pe tot parcursul vieții — Continuarea coordonării Grupului consultativ pentru Cadrul european al calificărilor, împreună cu Comisia Europeană, sprijinirea și monitorizarea procesului de implementare, efectuarea de analize și de raportări cu privire la evoluția înregistrată la nivel național și publicarea raportului The development of national qualifications frameworks in Europe („Dezvoltarea cadrelor naționale ale calificărilor în Europa”). Contribuții la numeroase evenimente legate de politicile de profil și organizarea unei serii de ateliere (documentația utilizată în cadrul atelierelor este disponibilă pe site-ul Cedefop) — Sprijin pentru dezvoltarea ECVET (Sistemul european de credite pentru EFP); furnizarea unei analize de fond pentru conferința președinției spaniole. Publicarea primului raport de monitorizare a ECVET (The development of ECVET in Europe – „Dezvoltarea ECVET în Europa”) și a studiului Linking credit systems and qualifications frameworks („Corelarea sistemelor de credite cu cadrele de calificări”) — Sprijin pentru EQAVET. Publicarea a două studii pe tema asigurării calității într-o serie de sectoare — Contribuție la continuarea dezvoltării Europass. Site-ul aferent, găzduit de Cedefop, atrage în continuare din ce în ce mai mulți vizitatori și utilizatori. Până în decembrie 2010, fuseseră create online 10,9 milioane de CV-uri în format „CV european” (de la lansarea Europass din 2005), rezultate care depășesc în mod considerabil obiectivul inițial de 3 milioane de CV-uri. În anul 2010: au fost create online 3,7 milioane de CV-uri și au fost înregistrate peste 10 milioane de vizite pe site — În anul de învățământ 2009/2010, au fost coordonate 230 (246) de vizite de studiu, pentru 2 358 (2 432) de specialiști. Studiile de impact evidențiază o rată ridicată de satisfacție (97 %), precum și atingerea unui nivel înalt de calitate. Pentru anul 2010/2011, sunt prevăzute 244 de vizite până la sfârșitul lunii iunie 2011, cu 2 732 de participanți Analiza cu privire la abilități și la competențe — Analizele efectuate de Cedefop referitor la necesitățile în materie de competențe au contribuit la elaborarea noii „inițiative emblematice” lansate în cadrul Strategiei Europa 2020 cu privire la „noi competențe și noi locuri de muncă” și au contribuit, de asemenea, la elaborarea unui raport al Grupului de experți al Comisiei Europene responsabil de problematica noilor competențe și a noilor locuri de muncă — Au fost publicate previziunile actualizate cu privire la competențe (actualizate până la nivelul anului 2020); aceste previziuni au fost, de asemenea, prezentate în cadrul mai multor evenimente la nivel înalt, printre care conferințe ale Comisiei Europene și ale președinției spaniole — S-au convenit abordarea, metoda și chestionarul care urmează să fie utilizate pentru un sondaj realizat în rândul angajatorilor europeni pe tema necesităților emergente în materie de competențe — S-a publicat documentul Skills for green jobs („Competențe pentru locuri de muncă «verzi» ”), în cooperare cu Organizația Internațională a Muncii; de asemenea, în cadrul mai multor conferințe, printre care și o conferință a președinției spaniole, s-au discutat datele care există cu privire la trecerea la locurile de muncă „verzi” — O serie de studii au abordat problema neconcordanței dintre cererea și oferta de competențe: The skill matching challenge („Competențele potrivite la locurile de muncă potrivite – o provocare”), Working and ageing („Ocuparea în muncă pentru lucrătorii în vârstă”) și The right skills for silver workers („Competențele adecvate pentru lucrătorii în vârstă”) Calificări în contextul învățării pe tot parcursul vieții — Publicarea studiilor Changing qualifications – A review of qualifications policies and practices („Calificări în schimbare – o analiză a politicilor și a practicilor referitoare la calificări”) și Learning outcomes in VET curricula („Rezultatele învățării în curriculumul EFP”) și elaborarea unor analize de fond pentru inițiativa ESCO (European terminology on skills, competences, occupations and qualifications – Terminologia europeană cu privire la abilități, competențe, profesii și calificări); aceste documente au fost discutate în cadrul unei serii de conferințe UE și de ateliere și au furnizat date și contribuții utile pentru dezbaterile cu privire la opțiunile de politici existente — Sprijin pentru ELPGN (European lifelong guidance policy network – Rețeaua europeană pentru politica de orientare profesională pe tot parcursul vieții). Au fost elaborate documentele Lifelong guidance for better learning and working in Europe („Orientare profesională pe tot parcursul vieții, pentru posibilități cât mai bune de învățare și de muncă în Europa”) și Guiding at-risk youth through learning to work („Orientarea tinerilor aflați în situație de risc, de la educație la ocuparea în muncă”), pentru conferința președinției spaniole organizate pe tema EFP. De asemenea, au fost furnizate date și contribuții prin intermediul studiului Socially responsible restructuring („Efectuarea restructurărilor într-un mod responsabil din punct de vedere social”), al atelierului Supporting longer working lives – Guidance and counselling for ageing workers („Sprijin pentru prelungirea vieții active – orientare și consiliere pentru lucrătorii în vârstă”) și al unor evenimente organizate în vederea schimbului de experiență pe tema sprijinirii spiritului antreprenorial prin educație și orientare — Publicarea documentului Professional development opportunities for in-company trainers („Oportunități de dezvoltare profesională pentru formatorii interni”). Acțiuni pregătitoare de cooperare cu Comisia Europeană în vederea creării unui nou grup de lucru tematic comun, pe marginea problematicii formatorilor EFP — Contribuții la activitatea grupului de lucru pentru educația adulților și, de asemenea, contribuții la planul de acțiune al Comisiei pe tema educației adulților. Finalizarea analizei Learning while working – success stories of workplace learning in Europe („Continuarea învățării concomitent cu participarea la viața activă – «povești de succes» despre învățarea la locul de muncă în Europa”) — A fost elaborat un document de strategie vizând implementarea orientărilor referitoare la validare. Actualizarea (în cooperare cu Comisia Europeană) și găzduirea repertoarului european cu privire la validare (European inventory on validation) (site web). Furnizarea unei contribuții în materie de conținut pentru recomandarea care urmează să fie elaborată de Consiliu cu privire la validarea învățării nonformale și informale. Cercetarea privind EFP — S-au prezentat, în cadrul mai multor conferințe europene pe tema cercetării în domeniul EFP, date preliminare care demonstrează beneficiile economice și sociale ale educației și formării profesionale — S-a analizat studiul Employer provided training in Europe („Formarea furnizată de angajatori în Europa”) și au fost publicate rezultatele acestui demers de analiză. În paralel, Cedefop a continuat să contribuie la dezvoltarea statisticilor și a indicatorilor de profil utilizați la nivel european Comunicare și diseminare Impact pozitiv al noului site web și al utilizării unor publicații adaptate în funcție de grupul-țintă, de exemplu notele de informare. Nivel crescut al reacțiilor în presă, datorită publicării regulate de comunicate de presă. Utilizarea formatelor electronice pentru publicații permite transmiterea mai rapidă a informațiilor; în plus, aceste formate se bucură de o reacție pozitivă din partea destinatarilor publicațiilor. Beneficiarii-cheie ai activității centrului – de exemplu, deputații în Parlamentul European – sunt sprijiniți prin furnizarea unor contribuții directe în cadrul elaborării de inițiative și prin coorganizarea de ateliere Indicatorii-cheie demonstrează un impact semnificativ al activităților Cedefop: rezultatele activității centrului sunt menționate în 88 de documente de politici ale Uniunii Europene; de asemenea, centrului i s-au înaintat 21 de solicitări în vederea furnizării unor noi contribuții. Cedefop a contribuit în mod direct la elaborarea a 31 de documente de politici ale Uniunii Europene. S-a înregistrat o creștere semnificativă a utilizării site-ului web: atât în ceea ce privește numărul de vizite (+ 53 % față de 2009), cât și în ceea ce privește numărul de vizitatori unici (+ 70 %). De asemenea, Cedefop a participat la 94 de conferințe și, de-a lungul anului 2010, a organizat 107 reuniuni/evenimente, înregistrându-se un nivel ridicat de satisfacție a participanților (3,7 puncte dintr-un maximum de 4). S-au publicat 39 de documente „noi” și 54 de noi traduceri. În plus, în presă au apărut 579 de articole care au tratat activitatea Cedefop Raportul anual pentru anul 2010 (publicat în limbile engleză, germană și franceză) și Raportul anual de activitate pentru anul 2010 (www.cedefop.europa.eu) pun la dispoziție informații suplimentare și permit consultarea indicatorilor de măsurare a performanței